
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1185 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τύπος, περιεχόμενο, τρόπος, χρόνος και διαδικασία 
υποβολής του ειδικού εντύπου απεικόνισης απο¬ 
λογιστικού κόστους της οικοδομής και κατανο¬ 
μής αυτού στις επί μέρους ιδιοκτησίες. 1 

Έγκριση πρόσληψης εικοσιτεσσάρων (24) ατόμων με 
σύμβαση μίσθωσης έργου στον Αθλητικό Οργα¬ 
νισμό Δήμου Παιανίας. 2 

Έγκριση συμβάσεων μίσθωσης έργου στη Κ.Ε.Δ.Κ.Ε. 3 
Έγκριση πρόσληψης δεκαεπτά (17) ατόμων με σύμ¬ 
βαση μίσθωσης έργου στον Δήμο Παιανίας. 4 


ΑΠΟΦΑΣΕΙ Σ 

Αριθμ. 1073027/4380/902/Α 0 014 (1) 


Τύπος, περιεχόμενο, τρόπος, χρόνος και διαδικασία υπο¬ 
βολής του ειδικού εντύπου απεικόνισης απολογιστι¬ 
κού κόστους της οικοδομής και κατανομής αυτού 
στις επί μέρους ιδιοκτησίες. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις ακόλουθες διατάξεις του Κώδικα ΦΠΑ (ν.2859/2000 
ΦΕΚ 248 Α) όπως ισχύουν μετά το ν.3427/2005 (ΦΕΚ 312 Α): 

α)του άρθρου 6 

β) της παραγράφου 4 του άρθρου 36 γ) της παρα¬ 
γράφου 2 του άρθρου 59 δ) της παραγράφου 3 του 
άρθρου 64 

2. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β) κοινή απόφαση του Πρωθυπουργού και του Υπουργού 
Οικονομίας και Οικονομικών, περί καθορισμού αρμο¬ 
διοτήτων των Υφυπουργών Οικονομίας και Οικονομι¬ 
κών όπως τροποποιήθηκε και ισχύει με την ΑΥΟ 5733/ 
ΔΙΟΕ179/9.2.2006 (ΦΕΚ 204Β). 

3. Τις ιδιαιτερότητες για την διαμόρφωση του κό¬ 
στους, που παρουσιάζει η κάθε οικοδομή σε ό,τι αφο¬ 
ρά τη χρήση, το μέγεθος, τη μορφή και την περιοχή 
ανέγερσης της. 

4. Την ανάγκη ορθολογικού προσδιορισμού του κό¬ 
στους, των νεόδμητων οικοδομών για την σωστή λει¬ 
τουργία του συστήματος του φόρου προστιθέμενης 
αξίας. 


31 Αυγούστου 2006 

5. Ότι από τις διατάξεις της απόφασης αυτής, δεν 
προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Αρθρο 1 

Τύπος και περιεχόμενο του ειδικού εντύπου 
Ορίζουμε τον τύπο και το περιεχόμενο του ειδικού 
εντύπου απεικόνισης απολογιστικού κόστους της οι¬ 
κοδομής, όπως το υπόδειγμα που επισυνάπτεται στην 
παρούσα απόφαση ως Παράρτημα με τίτλο «ΕΙΔΙΚΟ 
ΕΝΤΥΠΟ ΑΠΕΙΚΟΝΙΣΗΣ ΑΠΟΛΟΠΣΤΙΚΟΥ ΚΟΣΤΟΥΣ ΟΙ¬ 
ΚΟΔΟΜΗΣ» που αποτελεί αναπόσπαστο μέρος αυτής. 

Αρθρο 2 

Χρόνος υποβολής του ειδικού εντύπου 
Το ειδικό έντυπο απεικόνισης του απολογιστικού 
κόστους, υποβάλλεται από τον υποκείμενο στο φόρο, 
υποχρεωτικά μετά την αποπεράτωση της οικοδομής και 
την καταχώρηση του συνολικού και οριστικού κόστους 
αυτής με βάση τα στοιχεία του ΚΒΣ στο βιβλίο «κοστο¬ 
λογίου οικοδομής» και εντός προθεσμίας 30 ημερών από 
την ημερομηνία καταχώρησης της τελευταίας εγγρα¬ 
φής στο βιβλίο αυτό και όχι πέραν της πενταετίας από 
την ημερομηνία έκδοσης της οικοδομικής άδειας. 

Η κατανομή του απολογιστικού κόστους της οικο¬ 
δομής, στις επιμέρους ιδιοκτησίες, γίνεται σύμφωνα 
με την αντιστοιχία των ιδιοκτησιών στα χιλιοστά του 
οικοπέδου. 

Αρθρο 3 

Αρμόδια Δ.Ο.Υ. - Διαδικασία υποβολής 
Το ειδικό έντυπο απεικόνισης του απολογιστικού κό¬ 
στους οικοδομής υποβάλλεται σε τρία αντίτυπα στο 
Τμήμα Εμμέσων και Ειδικών Φόρων της Δ.Ο.Υ., στη χω¬ 
ρική αρμοδιότητα της οποίας βρίσκεται η ανεγερθείσα 
οικοδομή. 

Το Τμήμα Εμμέσων και Ειδικών Φόρων, αφού παραλά- 
βει, ελέγξει και θεωρήσει το ειδικό έντυπο, επιστρέφει 
στον υποκείμενο θεωρημένο το τρίτο αντίτυπο. 

Το ειδικό έντυπο καταχωρείται στο ειδικό «ΒΙΒΛΙΟ 
ΚΑΤΑΧΩΡΗΣΗΣ ΕΙΔΙΚΩΝ ΕΝΤΥΠΩΝ ΑΠΕΙΚΟΝΙΣΗΣ ΣΥ¬ 
ΝΟΛΙΚΟΥ ΚΟΣΤΟΥΣ ΟΙΚΟΔΟΜΗΣ» που ορίσθηκε με την 
Α.Υ.Ο.Ο. ΠΟΑ. 1048/2006, στη δεύτερη γραμμή της ίδι¬ 
ας σειράς από εκείνη που είχε καταχωρηθεί το ειδικό 
έντυπο προϋπολογιστικού κόστους της συγκεκριμένης 
οικοδομής και λαμβάνει τον ίδιο αριθμό καταχώρησης 
με την ένδειξη «Α». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επίσης καταχωρούνται η ημερομηνία υποβολής του 
καθώς και το γενικό σύνολο του απολογιστικού κό¬ 
στους. 

Σε περίπτωση που η Δ.Ο.Υ. της έδρας του υποκειμένου 
είναι διαφορετική από τη Δ.Ο.Υ. υποβολής του Ειδικού 
Εντύπου, το ένα θεωρημένο αντίτυπο διαβιβάζεται στη 
Δ.Ο.Υ. της έδρας του υποκειμένου. 

Αρθρο 4 

Έντυπο υποβολής 

Οι υποκείμενοι, προκειμένου να υποβάλλουν το ειδικό 
έντυπο απεικόνισης απολογιστικού κόστους οικοδομής, 
μπορούν να χρησιμοποιούν έντυπα που έχουν δημιουρ- 
γηθεί και εκτυπωθεί με μηχανογραφικά μέσα ή έχουν 


αναπαραχθεί με οποιοδήποτε πρόσφορο μέσο, με την 
προϋπόθεση ότι πληρούν τις προδιαγραφές του εντύ¬ 
που που ορίζεται με την παρούσα απόφαση. 

Άρθρο 5 
Έναρξη ισχύος 

Η απόφαση αυτή, που ισχύει από την 1η Ιανουάριου 
2006, να δημοσιευθεί στην Εφημερίδα της Κυβερνή- 
σεως. 

Αθήνα, 8 Αυγούστου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΙΔΙΚΟ ΕΝΤΥΠΟ 

ΑΠΟΛΟΓΙΣΤΙΚΟΥ ΚΟΣΤΟΥΣ ΟΙΚΟΔΟΜΗΣ 


Προς Δ.Ο.Υ. 


(ακινήτου) 


ΚΩΔ. Δ.Ο.Υ. 



ΚΩΔ. Δ.Ο.Υ. 



Τροποττοιητικό 


Αρ. Καταχ/σης 


Η μερ/νια παραλαβής / / 


Αρ. Καταχ/σης Προϋπολογιστικού Κόστους . 


Ημερ/νία. 


ΣΤΟΙΧΕΙΑ ΥΠΟΚΕΙΜΕΝΟΥ ΣΤΟ ΦΟΡΟ 


Επώνυμο ή Επωνυμία.ΑΦΜ . 


. Όνομα πατρός.Α.Τ.. 


ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΟΙΚΟΔΟΜΗ 


Α/Α Υποκ/τος.Δ/νση.. 


Αρ. Αδείας-ημερ/νία.Πολεοδομική αρχή.. 


Αρ. Αναθ. Αδείας-ημερ/νία.Πολεοδομική αρχή.. 


Κατηγορία ακινήτου. 


Βιβλίο κοστολογίου ακινήτων. 


. Αρ. Μερίδας 


Κτήση οικοπέδου 


αντιπαροχή 


άλλη αιτία 


Ο ΔΗΛΩΝ 


Ο ΛΟΓΙΣΤΗΣ 


Ο ΠΑΡΑΛΑΒΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΥΝΟΛΙΚΟ ΚΟΣΤΟΣ ΟΙΚΟΔΟΜΗΣ 


Α/Α Α. ΓΕΝ ΔΑΠΑΝΕΣ ΚΑΤΑΣΚΕΥΗΣ 


1 Οικόπεδο 


2 Φ.ΜΑ Οικοπέδου 


3 Αμοιβές Δικηγόρων 


Αμοιβές Συμβολαιογράφων 


5 Υποθηκοφυλακείο 


6 Έξοδα τραπεζών 


Μεσιτικά 


8 Αμοιβές Μηχ/κων κλπ. 


9 Αποσβέσεις 


ΠΑΡΑΤΗΡΗΣΕΙΣ 


Σύνολο 


Β. ΚΑΤΑΣΚΕΥΑΣΤΙΚΟ ΚΟΣΤΟΣ 


ΠΛΗΡΟΦΟΡΙΑΚΑ ΣΤΟΙΧΕΙΑ 


Φ.Π.Α. 


ΑΓΟΡΕΣ 

ΜΕ ΔΙΚΑΙΩΜΑ ΕΚΠΤΩΣΗΣ 

ΑΓΑΘΩΝ 

ΧΩΡΙΣ ΔΙΚΑΙΩΜΑ ΕΚΠΤΩΣΗΣ 

ΛΗΨΗ 

ΜΕ ΔΙΚΑΙΩΜΑ ΕΚΠΤΩΣΗΣ 

ΥΠΗΡΕΣΙΩΝ 

ΧΩΡΙΣ ΔΙΚΑΙΩΜΑ ΕΚΠΤΩΣΗΣ 

ΜΙΣΘΟΔΟΣΙΑ 

- ΕΡΓΟΔ. ΕΙΣΦΟΡΕΣ 

Σύνολο 

ΓΕΝΙΚΟ ΣΥΝΟΛΟ Α+Β 


ΑΞΙΑ ΠΑΡΑΔΟΣΗΣ ΚΤΙΣΙΜΑΤΩΝ 
ΣΤΟΝ ΟΙΚΟΠΕΔΟΥΧΟ 









































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΑΤΑΝΟΜΗ ΚΟΣΤΟΥΣ ΣΤΙΣ ΕΠΙ ΜΕΡΟΥΣ ΙΔΙΟΚΤΗΣΙΕΣ Α Ρ Σελ 



ΣΥΝΟΛΑ ΑΠΟΜΕΤΑΦΟΡΑ 

ΓΕΝΙΚΑ ΣΥΝΟΛΑ 

* Οι στήλες 2,3,4,5,6 συμπληρώνονται όπως καθορίζεται στη σύσταση ιδιοκτησίας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 08/ΔΤΑ/τ.τ.19771 (2) 

Έγκριση πρόσληψης εικοσιτεσσάρων (24) ατόμων με 

σύμβαση μίσθωσης έργου στον Αθλητικό Οργανι¬ 
σμό Δήμου Παιανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση & άλλες διατάξεις» 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου» 

3. Τις διατάξεις του άρθρου 15 παρ.1 του ν.3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004) 

4. Την υπ’ αριθμ. 16195+15590/20.7.2006 εισηγητική έκ¬ 
θεση του Γ. Γ. Περιφ. Αττικής. 

5. Το υπ’ αριθμ. οικ.42137/3.8.2006 έγγραφο του 
ΥΠΕΣΔΔΑ, με το οποίο μας γνωρίζει την ΔΙΠΠ/Φ.ΕΓΚΡ. 
1/306/15446/28.7.2006 απόφαση της επιτροπής του άρ¬ 
θρου 2 παρ.1 της ΠΥΣ 55/1998 και την αριθμ.41281/3.8.2006 
απόφαση κατανομής του Υφυπουργού Εσωτερικών 
Δημόσιας Διοίκησης & Αποκέντρωσης σχετικά με την 
έγκριση συμβάσεων μίσθωσης έργου για τους Πρωτο¬ 
βάθμιους ΟΤΑ της Περιφέρειας μας. 

6. Την από 22.6.2006 βεβαίωση της δικηγόρου Γεωρ¬ 
γίας Μηλιώνη, σύμφωνα με την οποία πρόκειται για 
γνήσιες συμβάσεις έργου που δεν προκρύπτουν εξαρ¬ 
τημένη εργασία, αποφασίζουμε: 

Εγκρίνουμε την πρόσληψη εικοσιτεσσάρων (24) ατόμων 
με σύμβαση μίσθωσης έργου, χρονικής διάρκειας ενός (1) 
έτους, και με τις ειδικότητες, όπως αναφέρονται κατωτέρω 
και σύμφωνα με τα αναφερόμενα και οριζόμενα στην αριθμ. 
10/2006 απόφαση του Διοικητικού Συμβουλίου του Αθλητι¬ 
κού Οργανισμού Δήμου Παιανίας και συγκεκριμένα: 


ΕΙΔΙΚΟΤΗΤΑ ΘΕΣΕΙΣ 

Γ ραμματέας 1 

Καθαρίστριες 2 

ΠΕ Γυμναστής με ειδικές γνώσεις στην Οργάνωση- 1 

Προγραμματισμό και παρακολούθηση αθλητικών 
προγραμμάτων 

ΠΕ Γ υμναστής με ειδικές γνώσεις στην οργάνωση 1 

προγραμματισμό και παρακολούθηση αγωνιστικών 
τμημάτων ενόργανης και ρυθμικής γυμναστικής 
Προπονητής αντισφαίρισης 1 

Προπονητής βόλεϋ ακαδημιών 1 

Προπονητής βόλεϋ ανδρών-εφήβων 1 

Προπονητής βόλεϋ γυναικών ακαδημιών 1 

Προπονητής βόλεϋ νεανίδων 1 

Προπονητής βόλεϋ παίδων παμπαίδων 1 

Προπονητής Ενόργανης Γ υμναστικής 1 

Προπονητής μαζικού αθλητικού “Άθληση και Γυναίκα” 1 
Προπονητής μπάσκετ ακαδημιών 1 

Προπονητής μπάσκετ ανδρών εφήβων 1 

Προπονητής μπάσκετ γυναικών νεανίδων 1 

Προπονητής μπάσκετ κορασίδων-παγκορασίδων 1 

Προπονητής ολυμπιακής πυγμαχίας 1 

Προπονητής ποδοσφαίρου ακαδημιών 1 

Προπονητής ποδοσφαίρου ανδρών-εφήβων 1 

Προπονητής ταεκ βο ντο 1 

Προπονητής τοξοβολίας 1 

Φύλακες 2 


Η δαπάνη για την σύναψη των ανωτέρω συμβάσεων 
μίσθωσης έργου θα επιβαρύνει τον Αθλητικό Οργανισμό 
Δήμου Παιανίας και θα καλυφθεί από τον εγκεκριμένο 


προϋπολογισμό του Α.Ο. έτους 2006, με συνολικό ποσό 
αμοιβής 170.000,00€. 

Ως τόπος εκτέλεσης των ανωτέρω έργων ορίζεται 
η έδρα του Αθλητικού Οργανισμού Δήμου Παιανίας, 
ο οποίος έχει και την ευθύνη της παρακολούθησης, 
εκτέλεσης και παραλαβής των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 23 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. οικ. 50949 (3) 

Έγκριση συμβάσεων μίσθωσης έργου στη Κ.Ε.Δ.Κ.Ε. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.2503/1997 «Διοίκηση .οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

2. Τ ις διατάξεις του άρθρου 6 του ν.2527/1997 « Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμβά¬ 
σεις έργου που δεν υποκρύπτουν εξαρτημένη εργασία. 

4. Την με αριθμ. 20844/2006 εισηγητική μας έκθεση. 

5. Το υπ’αριθμ.πρωτ. 45372/2006 έγγραφο του ΥΠ.ΕΣ. 
Δ.Δ.Α. το οποίο μας γνωρίζει την ΔΙΠΠ/Φ.ΕΓΚΡ./1/320/ 
14847/7.8.2006 απόφαση της επιτροπής του άρθρου 2 
παρ. 1 της ΠΥΣ 55/1998 και την υπ’ αριθμ. 45441/22.8.2006 
απόφαση κατανομής του Υφυπουργού ΕΣ.Δ.Δ.Α με τις 
οποίες εγκρίθηκαν για τους Ο.Τ.Α. α' βαθμού συμβά¬ 
σεις μίσθωσης έργου για ένα έτος, υπό την απαραί¬ 
τητη προϋπόθεση τήρησης των διατάξεων του αρ. 6 
του ν.2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη κα¬ 
θήκοντα των υπαλλήλων των οικείων φορέων, αποφασί¬ 
ζουμε Εγκρίνουμε την πρόσληψη με σύμβαση μίσθωσης 
έργου (8) ατόμων, για το χρονικό διάστημα ενός έτους, 
σύμφωνα με όσα διαλαμβάνονται στην υπ’ αριθμ. 61/2006 
απόφαση του Διοικητικού Συμβουλίου της ΚΕΔΚΕ και 
υπό την απαραίτητη προϋπόθεση τήρησης των διατά¬ 
ξεων του αρ.6 του ν.2527/1997 ως εξής : 

2 Άτομα Κατηγορίας ΠΈ. με αντικείμενο; 

• Την υποστήριξη της ΚΕΔΚΕ για την προώθηση και 
υλοποίηση του Προγράμματος «ΘΗΣΕΑΣ». 

• Την υποστήριξη της ΚΕΔΚΕ για την παρακολούθη¬ 
ση της εφαρμογής των κριτηρίων του Προγράμματος 
«ΘΗΣΕΑΣ». 

• Την υποστήριξη της ΚΕΔΚΕ στις επιτροπές παρακο¬ 
λούθησης των Εθνικών και Περιφερειακών Επιχειρησι¬ 
ακών Προγραμμάτων του Δ' Κ.Π.Σ. και των Κοινοτικών 
Πρωτοβουλιών. 

• Τη συμβουλευτική υποστήριξη της ΚΕΔΚΕ στη δι¬ 
ατύπωση προτάσεων για τη συμμετοχή της Τ.Α. στο 
σχεδίασμά και την εφαρμογή του Εθνικού Στρατηγικού 
Σχεδίου Ανάπτυξης. 

• Την ολοκλήρωση της επεξεργασίας των στοιχείων 
που συγκέντρωσε η ΚΕΔΚΕ σχετικά με τα έξοδα πα¬ 
ράστασης και τις χορηγίες των αιρετών. 

• Τη συμμετοχή στη διαμόρφωση προτάσεων για την 
τροποποίηση του ν.1188/1981. 

• Την υποστήριξη της επιτροπής για την ολοκλήρωση 
της επεξεργασίας των διατάξεων που αφορούν στο π.δ. 
197/1978, όπως ισχύει. 

• Την υποστήριξη για την εφαρμογή-υλοποίηση του 
νέου Ο.Ε.Υ. και του νέου Κανονισμού που έχει ήδη εγκρι- 
θεί και δημοσιευθεί. 

• Την υποστήριξη της επιτροπής εκπροσώπων της 
ΚΕΔΚΕ για την ολοκλήρωση της επεξεργασίας των δια¬ 
τάξεων του Δημοτικού και Κοινοτικού Κώδικα, καθώς και 
την υποστήριξη της υπηρεσίας στην εφαρμογή του. 

• Την έκδοση οδηγιών, σχετικά με τη δυνατότητα 
πρόσληψης προσωπικού στους ΟΤΑ, σύμφωνα με τις 
τελευταίες διατάξεις. 

• Μεταφράσεις εγγράφων της ΚΕΔΚΕ προς το Συμ¬ 
βούλιο της Ευρώπης, το Δίκτυο Ενώσεων Τοπικών Αρ¬ 
χών Νοτιοανατολικής Ευρώπης (ΝΑΙΑ3) κλπ. 

• Επιστημονική υποστήριξη της Επιτροπής Περιβάλ¬ 
λοντος και της Επιτροπής Περιφερειών. 

• Την παροχή συμβουλών σε θέματα οργάνωσης και λειτουρ¬ 
γίας των υπηρεσιών της ΚΕΔΚΕ, των ΤΕΔΚ καιτων Ο.Τ.Α. 

• Την υποστήριξη της επιτροπής για τις Δημοτικές 
Βιβλιοθήκες. 

• Την στήριξη της επιτροπής για την ολοκλήρωση των 
διατάξεων που αφορούν στη Δημοτική Αστυνομία. 

• Την υποβοήθηση των αιρετών, σχετικά με τις δια¬ 
τάξεις που ισχύουν για τη διενέργεια των Δημοτικών 
και Κοινοτικών εκλογών. 

• Την επιστημονική στήριξη της Διεύθυνσης Επικοινω¬ 
νίας και Διεθνών Σχέσεων. -2 Ατομα Κατηγορίας Τ.Ε. 

• Την παρακολούθηση της εξέλιξης των δικτύων που 
έχουν συσταθεί με την στήριξη της ΚΕΔΚΕ. 

• Τη δημιουργία βάσης δεδομένων με τα στοιχεία των 
νεοεκλεγέντων αιρετών. 

• Την επεξεργασία προτάσεων της τοπικής αυτοδιοί¬ 
κησης σε θέματα Δ' ΚΠΣ (ειδικότερα για την Κοινωνία 
της Πληροφορίας). 

• Την παρακολούθηση - υλοποίηση των προτάσεων 
του Δ' ΚΠΣ και της Κοινωνίας της Πληροφορίας. 

• Την συμβολή για την υλοποίηση των Κοινωνικών 
Προγραμμάτων. 

• Την ολοκλήρωση των ενεργειών για τη δημιουργία 
βάσης δεδομένων και την ηλεκτρονική επεξεργασία 
στοιχείων. 

•Τη συνέχιση της υποστήριξης της Οικονομικής Υπη¬ 
ρεσίας για την πλήρη εφαρμογή Διπλογραφικού Συ¬ 
στήματος. 

4. Ατομα Κατηγορίας Δ.Ε. 

• Διοικητική υποστήριξη της Οικονομικής Υπηρεσίας 
για την κίνηση των μελών του Δ.Σ. και των επιτροπών 
της ΚΕΔΚΕ. 

• Γραμματειακή υποστήριξη της Νομικής Υπηρεσίας 
και της Διεύθυνσης 

• Επικοινωνίας και Διεθνών Σχέσεων. 

• Την καταγραφή των οικονομικών υποχρεώσεων της 
ΚΕΔΚΕ προς τα μέλη του Διοικητικού Συμβουλίου, της 
Εκτελεστικής Επιτροπής, του Εποπτικού Συμβουλίου και 
των θεματικών Επιτροπών του Δ.Σ. 

• Τη σύνταξη των καταστάσεων των συνεδριάσεων 
των μελών και τη συγκέντρωση των απαραίτητων παρα¬ 
στατικών στοιχείων για την εκκαθάριση των δαπανών. 

•Τη συγκέντρωση και επεξεργασία ύλης για την ιστο¬ 
σελίδα της ΚΕΔΚΕ. 


• Την ολοκλήρωση και παρακολούθηση του αρχείου 
απογραφής των αδελφοποιήσεων. 

• Τη συμμετοχή στη σύνταξη και επιμέλεια του πε¬ 
ριοδικού της ΚΕΔΚΕ με τίτλο: «Επιθεώρηση Τοπικής 
Αυτοδιοίκησης». 

• Την υποστήριξη του οργανωτικού μηχανισμού των 
Συνεδρίων της ΚΕΔΚΕ και των λοιπών ημερίδων και 
εκδηλώσεων είτε στην Ελλάδα, είτε στο εξωτερικό. 

• Το συντονισμό και την παρακολούθηση των εργα¬ 
σιών των θεματικών Επιτροπών του Δ.Σ. και την υλο¬ 
ποίηση των αποφάσεων αυτών. 

• Την τεχνική και γραμματειακή υποστήριξη ημερίδων 
και λοιπών εκδηλώσεων. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣΑΔΑ εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2006 της ΚΕΔΚΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

Αριθμ. 08/ΔΤΑ/19771 (4) 

Έγκριση πρόσληψης δεκαεπτά (17) ατόμων με σύμβα¬ 
ση μίσθωσης έργου στον Δήμο Παιανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση & άλλες διατάξεις» 

2. Τις διατάξεις του άρθρου 6 του ν.2527/1997 «Συμβά¬ 
σεις μίσθωσης έργου» 

3. Τ ις διατάξεις του άρθρου 15 παρ.1 του ν.3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004) 

4. Την υπ’αριθμ.16195+15590/20.7.2006 εισηγητική έκ¬ 
θεση του Γ. Γ. Περιφ. Αττικής. 

5. Το υπ’ αριθμ. οικ.42137/3.8.2006 έγγραφο του ΥΠΕΣ- 
ΔΔΑ, με το οποίο μας γνωρίζει την ΔΙΠΠ/Φ.ΕΓΚΡ.1/306/ 
15446/28.7.2006 απόφαση της επιτροπής του άρθρου 2 
παρ.1 της ΠΥΣ 55/1998 και την αριθμ.41281/3.8.2006 από¬ 
φαση κατανομής του Υφυπουργού Εσωτερικών Δημόσι¬ 
ας Διοίκησης & Αποκέντρωσης σχετικά με την έγκριση 
συμβάσεων μίσθωσης έργου για τους Πρωτοβάθμιους 
ΟΤΑ της Περιφέρειας μας. 

6. Την από 15.6.2006 βεβαίωση της δικηγόρου Γεωργίας 
Μηλιώνη, σύμφωνα με την οποία πρόκειται για γνήσιες 
συμβάσεις έργου που δεν προκρύπτουν εξαρτημένη 
εργασία, αποφασίζουμε: 

Εγκρίνουμε την πρόσληψη δεκαεπτά (17) ατόμων με 
σύμβαση μίσθωσης έργου, χρονικής διάρκειας ενός (1) 
έτους, και με τις ειδικότητες, όπως αναφέρονται κατω¬ 
τέρω και σύμφωνα με τα αναφερόμενα και οριζόμενα 
στην υπ’ αριθμ. 101/2006 απόφαση του Δημοτικού Συμ¬ 
βουλίου Παιανίας και συγκεκριμένα: 

ΕΙΔΙΚΟΤΗΤΑ 

ΘΕΣΕΙΣ 

ΑΝΤΙΚΕΙΜΕΝΟ ΕΡΓΟΥ 

ΑΜΟΙΒΗ 

Ατομο για καταγραφή 
διαφημιστικών πινακίδων 

1 

Καταγραφή διαφημιστικών 
πινακίδων 

13.000.00€ 

ΔΕ Ατομα για έλεγχο 
και καταμέτρηση των 
τ.μ. των οικιών και των 
επαγγελματικών χώρων 

3 

Έλεγχο και καταμέτρηση των τ.μ. 
των οικιών και των 
επαγγελματικών χώρων 

13.000,00€ 
έκαστος 

ΔΕ άτομα για έλεγχο 
των αυθαιρέτως 
καταπονημένων 
εκτάσεων δημοτικής 
περιουσίας 

2 

Έλεγχο των αυθαιρέτως 
καταπονημένων εκτάσεων 
δημοτικής περιουσίας 

13.000,00€ 
έκαστος 

ΔΕ άτομο για τη φύλαξη 
του Σπηλαίου Κουτούκι 

3 

Φύλαξη του Σπηλαίου Κουτούκι 

13.000,00€ 
έκαστος 

ΔΕ άτομα με γνώση 

Η/Υ για εισαγωγή σε 
ηλεκτρονική μορφή των 
στοιχείων αλλοδαπών 

2 

Εισαγωγή σε ηλεκτρονική μορφή 
των στοιχείων αλλοδαπών 

13.000,00€ 
έκαστος 

ΔΕ άτομα με γνώση 

Η/Υ για εισαγωγή των 
στοιχείων της δημοτικής 
περιουσίας κλπ. 

3 

Εισαγωγή των στοιχείων της 
δημοτικής περιουσίας κλπ 

13.000,00€ 
έκαστος 

ΔΕ άτομο για έλεγχο και 
καταγραφή παράνομων 
υδροληψιών 

1 

Έλεγχο και καταγραφή 
παράνομων υδροληψιών 

13.000,00€ 

ΔΕ άτομο με γνώση 

Η/Υ για τις δημόσιες 
σχέσεις του δήμου 

1 

Υπεύθυνο για τις δημόσιες 
σχέσεις του Δήμου, την προβολή 
του στο εξωτερικό και εσωτερικό 

13.000,00€ 

ΠΕ Γ ιατρός Ασφαλείας 

1 

Ασφάλεια εγκαταστάσεων και 
των τεχνικών μέσων 

6.800,00€ 


Η δαπάνη για την σύναψη των ανωτέρω συμβάσεων μίσθωσης έργου θα επιβαρύνει τον Δήμο Παιανίας και θα 
καλυφθεί από τον εγκεκριμένο προϋπολογισμό του Δήμου Παιανίας του έτους 2006. 

Ως τόπος εκτέλεσης των ανωτέρω έργων ορίζεται η έδρα του Δήμου Παιανίας, ο οποίος έχει και την ευθύνη 
της παρακολούθησης, εκτέλεσης και παραλαβής των έργων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γέρακας, 23 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

